[{"text_idx": "#000007", "text": "Ar o\u0302l dwy flynedd o uwchgynadleddau rhithwir, roedden ni wrth ein boddau i gynnal ein digwyddiadau rhwydweithio rhanbarthol mewn person unwaith eto, yn dechrau yng Nghaerdydd ar 2ail y thema Cyfiawnder Hinsawdd."}, {"text_idx": "#000008", "text": "Mae Pafiliwn Grange yn lle cymunedol gwyrdd a bywiog sy\u2019n cefnogi prosiectau sy\u2019n cael eu harwain gan y gymuned. Mae\u2019n lle agored a braf gyda gardd a\u0302 phum pwll glaw, do\u0302l flodau gwyllt, gardd gwenyn, gardd gymunedol ar osod a lawnt ar gyfer awyr iach a rhwydweithio."}, {"text_idx": "#000009", "text": "Clywsom gan leisiau o\u2019r cymunedau sy\u2019n cael eu heffeithio\u2019r mwyaf gan yr argyfwng hinsawdd ac am yr ymateb iddo gan Gymru."}, {"text_idx": "#000011", "text": "Dadleuodd am bwysigrwydd yr alltudiaeth i bontio\u2019r hen Affrica a\u2019r un newydd, gan fod 2.5 miliwn o Affricanwyr alltud yn y DU. Mae Affrica ar ei hol hi gyda brechlynnau coronafeirws a thlodi bwyd ond cawson wedi ein hysbrydoli gan y dyfyniad hwn gan Nelson Mandela:"}, {"text_idx": "#000013", "text": "Cawson ein hymuno gan siaradwragedd gwych yn ein sesiwn am Gyfiawnder Hinsawdd, a rhannodd y rheini eu gwaith a\u2019u profiad o bontio Cymru ac Affrica."}, {"text_idx": "#000015", "text": "Ymunodd Lorna Alum o Mount Elgon Tree Growing Enterprise a Deborah Wekesa o Bumaena Tree Nursery Group a\u0302 ni o Wganda drwy\u2019r we. Gwnaethon nhw ddweud wrthym am y problemau yn eu gwlad oherwydd newid hinsawdd: mae glaw yn anghyson, sy\u2019n arwain at lifogydd neu sychderau; mae torri coed yn achosi erydiad pridd ac yn atal planhigion rhag cael digon o faetholion i dyfu; mae gwyntoedd cryf yn chwythu tai ac adeiladau i lawr; nad oes digon o fwyd neu dw\u0302r gla\u0302n; ac mae cymunedau yn ymdrechu i fyw bywydau pob dydd."}, {"text_idx": "#000017", "text": "Siaradodd Clare James o Climate Cymru am y prosiectau yng Nghymru sy\u2019n canolbwyntio ar adeiladu cymunedau gwydn, er enghraifft ynni cynaliadwy a thyfu bwyd i daclo newid hinsawdd. Mae\u2019r Great Big Green Week yn digwydd yr hydref hwn, sy\u2019n ddathliad o weithgareddau cymunedol i daclo newid hinsawdd ac i amddiffyn natur."}, {"text_idx": "#000020", "text": "Yn sesiynau\u2019r prynhawn, rhedodd Daisy Rees o\u2019r Centre for African Entrepreneurship gylch trafod ar bwnc alltudiaeth a newid hinsawdd, a rhedodd Ophelia Dos Santos, artist gwehyddu a gweithredwraig leol, weithdy ar gynaliadwyedd yn y diwydiant ffasiwn gan ddysgu brodwaith i\u2019r rhai oedd yn cymryd rhan."}, {"text_idx": "#000022", "text": "Gwnaethom ni gofyn i bawb sut mae cydymddibyniad bydol yn edrych iddyn nhw. Roedd yr atebion yn cynnwys: cydgenedlaetholdeb, cyfrifoldeb, dod o hyd i dir a chryfder cyffredin, empathi, dewrder, tegwch, cydnabod ein dynoliaeth gyffredin, dad-drefedigaethu elusennau a phartneriaethau."}, {"text_idx": "#000024", "text": "N\u2019famady Kouyate\u0301 yn chwarae\u2019r balaffon"}, {"text_idx": "#000025", "text": "Erbyn 2100, Affricanwr/aig bydd un o bob tri pherson.\nMae pobl yn canolbwyntio mwy ar dyfu eu bwyd eu hun er mwyn dysgu sgiliau newydd a lleddfu costau byw.\nMae gan fenywod rhan fawr i chwarae i daclo newid hinsawdd yn Affrica gan eu bod nhw\u2019n casglu dw\u0302r a choed ta\u0302n, magu plant a choginio. Mae hyfforddiant garddwriaeth yn angenrheidiol i\u2019u dyfodol.\nMae addysg cyllid hinsawdd yn bwysig, gan fod sawl buddsoddwr yn cefnogi cynlluniau sy\u2019n groes i gyfiawnder hinsawdd.\nDillad yw\u2019r diwydiant mwyaf llwglyd ar o\u0302l olew. Mae\u2019n creu a chyweirio dillad a\u2019u prynu\u2019n ail law yn bethau pwysig gallwn ni gwneud fel unigolion i helpu taclo\u2019r broblem hon."}, {"text_idx": "#000031", "text": "Y Deml Heddwch ac Iechyd,"}]